वाहन का प्रदूषण जांच नहीं कराने पर भरना होगा जुर्माना
धुआं फैलाने वाली गाड़ियों पर अब और सख्ती की जाएगी। कार्रवाई की शुरुआत राजधानी सहेगी। अफसरों ने साफ कर दिया है कि 15 मार्च तक जिनके वाहनों में प्रदूषण जांच केंद्र का स्टिकर नहीं लगा होगा और ज्यादा धुआं निकलता मिलेगा, उनपर पहली बार में 1500 रुपए जुर्माना किया जाएगा। ऐसे वाहन दोबारा और ज्यादा बार पकड़े जाएंगे तो हर बार दो-दो हजार रुपए जुर्माना लगेगा।
प्रशासन ने अब सभी गाड़ियों में प्रदूषण जांच केंद्र का स्टिकर लगा होना अनिवार्य कर दिया है। इससे पता चलेगा कि गाड़ी से वायु प्रदूषण नहीं हो रहा है। 15 मार्च के बाद शहर के सभी चौक-चौराहों पर इस स्टिकर की जांच की जाएगी। प्रदूषण जांच केंद्र से एक बार स्टिकर लेने के बाद वो छह महीने तक पात्र रहेगा इसके बाद उसका नवीनीकरण यानी नया स्टिकर लगाना होगा। जांच केंद्रों में दोपहिया वाहनों से 40, तीनपहिया वाहनों से 60, चारपहिया और हल्के मोटरयान से 80, मध्यम मोटरयान से 100 और भारी मोटरयान से 150 रुपए शुल्क लेकर वाहनों की जांच की जाएगी और मौके पर ही प्रमाण पत्र वाला स्टिकर दे दिया जाएगा। मोटरयान अधिनियम की धारा 190(2) के तहत जिस भी गाड़ी में प्रदूषण जांच केंद्र का स्टिकर नहीं होगा उससे पहली बार में 200 और दूसरी बार में 300 रुपए की वसूली की जाएगी।
hin_Deva hin_Deva hin_Deva